Diari Oficial de la Generalitat Valenciana


Sumari del DOGV 3167, del 22-01-1998 (1997/12210)

ORDRE de 19 de novembre de 1997, de la Conselleria de Cultura, Educació i Ciència, per la qual es modifica l'autorització del centre docent privat Entrenaranjos, de Riba-roja de Túria (València).
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3167

Data del DOGV
:   22-01-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1997/12333


Data del document
:   19-11-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 19 de novembre de 1997, de la Conselleria de Cultura, Educació i Ciència, per la qual es modifica l'autorització del centre docent privat Entrenaranjos, de Riba-roja de Túria (València). [1997/X12720]
  
L'expedient ha estat iniciat pel representant de la titularitat del centre docent privat Entrenaranjos, de Riba-roja de Túria, amb número de codi 76470700, en sol·licitud d'autorització definitiva de funcionament amb la composició i nivells educatius aprovats en la fase definitiva de la Resolució de la Direcció General de Centres Docents, de 29 d'agost de 1995, així com l'autorització provisional per a impartir els ensenyaments corresponents al Curs d'Orientació Universitària fins la seua extinció segons el calendari vigent d'implantació de la Llei orgànica 1/1990, d'Ordenació General del Sistema Educatiu.
  
La Resolució de la Direcció General de Centres Docents, de 29 d'agost de 1995, aprovà al centre Entrenaranjos el projecte de les obres presentat per a l'autorització per a impartir el Batxillerat Unificat Polivalent, executant les obres en dues fases diferents, i es la fase definitiva la que ara es sol·licita.
  
L'Ordre de 22 de novembre de 1996, d'aquesta Conselleria, va configurar al centre Entrenaranjos amb la composició i nivells educatius corresponents a la primera fase transitòria del projecte aprovat per Resolució de la Direcció General de Centres Docents, de 29 d'agost de 1995, es a dir, 6 unitats d'Educació Primària, 2 unitats d'Educació Secundària Obligatòria i 3 unitats de Batxillerat Unificat Polivalent.
  
El centre està autoritzat així mateix a impartir provisionalment i fins la seua extinció, d'acord amb el calendari vigent d'implantació de la Llei orgànica 1/1990, d'Ordenació General del Sistema Educatiu, els ensenyaments corresponents al Batxillerat Unificat Polivalent, segons consta en les ordres d'aquesta Conselleria de 7 de novembre de 1994 (DOGV de 24 de novembre) i 22 de novembre de 1996 (DOGV de 6 de febrer de 1997), tenint les del tercer curs de Batxillerat Unificat Polivalent efectes des del curs 1996/97.
  
La Resolució de 29 d'agost de 1995, ja esmentada en el paràgraf segon, fou modificada recentment per una altra de 17 de juny de 1997, sense que l'esmentada modificació afectara, en res, a la configuració final del centre.
  
Atès que el centre ha executat les obres corresponents a la fase definitiva del projecte aprovat i que reuneix, per tant, els espais necessaris per a accedir a allò sol·licitat, i existint proposta favorable de la Direcció Territorial a la vista dels informes emesos tant per la Unitat Tècnica de Construccions com per la Inspecció Educativa.
  
Atès que la disposició transitòria primera, punt 2, del Reial Decret 1.004/1991, preveu la possibilitat de sol·licitar l'autorització per a impartir provisionalment els ensenyaments del sistema educatiu anterior que no s'hagueren extingit d'acord amb el calendari d'aplicació de la nova ordenació del sistema educatiu.
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol); el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris; el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris; i l'Ordre Ministerial de 17 de juliol de 1980 (BOE de 24 de juliol), sobre autoritzacions per a impartir el Curs d'Orientació Universitària.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Modificar l'autorització del centre docent privat Entrenaranjos situat en l'avinguda del Túria, s/n, de Riba-roja de Túria (València), amb número de codi 58198256, la titularitat del qual correspon a Arias Cooperativa Valenciana, la configuració del qual quedarà d'acord amb la fase definitiva del projecte aprovat per Resolució de 29 d'agost de 1995, (modificada per Resolució de 17 de juny de 1997), és a dir:
  
- 6 unitats d'Educació Primària, amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 4 unitats de Batxillerat amb 140 llocs escolars.
  
Aquesta modificació que es refereix als nivells d'Educació Secundària Obligatòria i Batxillerat, tindrà efectes progressius a mesura que es vagen implantant els ensenyaments esmentats.
  
Segon
  
Autoritzar l'esmentat centre per a impartir provisionalment, des de l'inici del curs 1997/98, i fins la seua extinció, d'acord amb el calendari vigent d'implantació de la Llei Orgànica 1/1990, d'Ordenació General del Sistema Educatiu, els ensenyaments corresponents al Curs d'Orientació Universitària en espais vinculats al Batxillerat, sense que supose, per tant, variació de la capacitat del centre en l'esmentat nivell, que, en cap cas, excedirà de 4 unitats. Així mateix el centre mantindrà la seua autorització per a impartir el Batxillerat Unificat Polivalent, fins la seua extinció.
  
DISPOSICIÓ ADDICIONAL
  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
València, 19 de novembre de 1997
  
El conseller de Cultura, Educació i Ciència,